EkBass/fiwiki-20250220-pages-articles huggingface dataset:
Herbert Friedman

Herbert Friedman (21. kesäkuuta 1916 – 9. syyskuuta 2000) oli yhdysvaltalainen fyysikko ja tähtitieteilijä. Friedman ja hänen kollegansa Yhdysvaltain merivoimien tutkimuslaboratoriossa (NRL) havaitsivat auringosta tulevia röntgensäteitä käyttämällä vuonna 1948 tehdyssä rakettikokeessa uusia ultravioletti- ja röntgenfotonilaskureita. Tulos vahvisti suoraan Edward Hulburtin aikaisemman hypoteesin, jonka mukaan tällainen säteily on pääasiallinen syy ionisaatioon maapallon ionosfäärin E-alueella. Tutkimus aloitti uuden tieteenalan, aurinkoröntgentähtitieteen, jota Friedman ryhmineen tutki laajasti 1950-luvulla. Heidän saavutuksiinsa kuuluivat auringonpurkausten röntgensäteilyn löytäminen, auringon röntgensäteiden spektrin laajojen vaihteluiden mittaaminen, jotka korreloivat auringon aktiivisuuden muutoksiin, ensimmäiset jatkuvat havainnot auringon röntgensäteilystä satelliiteissa olevilla ilmaisimilla, ja ensimmäinen Auringon röntgensäteilyn kuva neulanreikäkameralla. Röntgentähtitieteen perustajina pidetyt Friedman, Bruno Rossi ja Riccardo Giacconi saivat Wolfin fysiikan palkinnon vuonna 1987. ==Lähteet== Luokka:Yhdysvaltalaiset fyysikot Luokka:Vuonna 1916 syntyneet Luokka:Vuonna 2000 kuolleet
Walter Frye

Walter Frye (k. 1474 tai 1475) oli englantilainen säveltäjä.Timothy Dickey, Walter Frye Biography AllMusic, viitattu 26.10.2024 Frye oli mahdollisesti kuoromestarina Elyn tuomiokirkossa 1440–1450-luvuilla. Hän liittyi Lontoossa Guild of Parish Clerksiin vuonna 1456 tai 1457, jolloin hän viimeistään tutustui säveltäjä John Bedynghamiin. Ainakin vuosina 1464–1472 Frye työskenteli Exeterin herttuatar Annen palveluksessa. Fryen testamentti vuodelta 1474 toimeenpantiin Canterburyssa kesäkuussa 1475. Hänen kolmea messuaan säilytetään Brysselin kuninkaallisessa kirjastossa. Näistä kahdesta puuttuu Kyrie-osa. Frye sävelsi lisäksi muun muassa motetin Ave Regina. Sylvia W. Kenney julkaisi Fryen teoksia vuonna 1960 kokoelmassa Corpus mensurabilis musicae XIX.Nicolas Slonimsky, Laura Kuhn, Dennis McIntire, Frye, Walter Baker’s Biographical Dictionary of Musicians, viitattu 26.10.2024 == Lähteet == Luokka:Brittiläiset säveltäjät Luokka:Renessanssisäveltäjät Luokka:Syntymävuosi puuttuu Luokka:1470-luvulla kuolleet
Paastosokeri

Paastosokeri (fP-Gluk) tarkoittaa veren sokeripitoisuutta, kun henkilö ei ole ainakaan 8 tuntiin syönyt mitään. Se mitataan verikokeella, kun halutaan selvittää, sairastaako henkilö diabetestä. Jos paastosokeri on 7.0 mmol/l tai enemmän useissa eri mittauksissa, kyseessä on diabetes. Jos paastoarvo on taas tasolla 6.1–6.9 mmol/l, käytetään nimitystä "suurentunut paastosokeriarvo". Tämä on esivaihe tyypin 2 diabetekselle. Se tarkoittaa, että diabetes voi puhjeta lähivuosina, ellei henkilö muuta elintapojaan. Diabetes voidaan todeta paastosokerin lisäksi myös veren hemoglobiini-A1c:n (B-HbA1c) sekä sokerirasituskokeen perusteella. Paasto kestää yön yli ja alkaa kello 22. Paaston tulee kestää vähintään 8 tuntia. Vettä voi juoda. Diabeetikoilta, jotka eivät voi paastota tutkitaan P-Gluk -tutkimus. Diabeetikoille hoitava lääkäri ohjeistaa, miten paaston ja lääkkeiden kanssa toimitaan. Sokerirasitusta ei ole välttämätöntä tehdä diabeteksen diagnoosia varten, jos diabeteksen kriteerit täyttyvät jo paastosokerin tuloksen perusteella. == Lähteet == Luokka:Diabetes Luokka:Lääketieteellinen diagnostiikka Luokka:Verikokeet
Cas Mudde

Cas Mudde (s. 1967) on alankomaalainen politiikan tutkija.Cas Mudde School of Public & International Affairs, University of Georgia, viitattu 26.10.2024 Cas Mudde Voxeurop, viitattu 26.10.2024 Hänet tunnetaan äärioikeistolaisen ja populistisen politiikan tutkijana, joka on keskittynyt varsinkin Euroopan ja Pohjois-Amerikan puoluepolitiikan tarkasteluun.Cas Mudde Institut Montaigne, viitattu 26.10.2024 Mudde sai maisterin arvon politiikan tutkimuksessa Leidenin yliopistosta vuonna 1993 ja väitteli siellä filosofian tohtoriksi vuonna 1998. Hänen väitöstyönsä ohjaaja oli Peter Mair. Euroopassa asuessaan Mudde opetti Central European Universityssa, Edinburghin yliopistossa ja Antwerpenin yliopistossa. Hän oli Antwerpenin yliopiston politiikan tutkimuksen laitoksen ensimmäinen johtaja. Mudde muutti Yhdysvaltoihin vuonna 2008. Hän aloitti vuonna 2012 työskentelyn Georgian yliopistossa, jossa hän on kansainvälisten suhteiden Stanley Wade Shelton UGAF -professori. Hänellä on myös professori II:n arvo Oslon yliopiston Ekstremismin tutkimuskeskuksessa (C-REX). Mudde on vieraillut luennoitsijana monissa Euroopan ja Yhdysvaltain yliopistoissa. Hän on tarkastellut etenkin liberaalin demokratian mahdollisuuksia itsensä puolustamiseen haasteilta ydinarvonsa säilyttäen. Mudde sai kirjallaan Populist Radical Right Parties in Europe (Cambridge University Press, 2007) vuoden 2008 Stein Rokkan -palkinnon.Stein Rokkan Prize Winners ECPR Prizes and Awards, viitattu 26.10.2024 Stein Rokkan Prize for Comparative Social Science Research International Science Council, viitattu 26.10.2024 Vuonna 2015 hän sai Alexander von Humboldt -säätiön Friedrich Wilhelm Bessel -palkinnon. Mudden julkaisuihin kuuluvat Populism: A Very Short Introduction (2017), The Far Right Today (2019) ja The Israeli Settler Movement: Assessing and Explaining Social Movement Success (2021). Mudde on toiminut kolumnistina Aftonbladetissa ja Guardian US:ssa. Hän on myös säännöllinen Voxeuropin kirjoittaja. Kesäkuussa 2020 Mudde aloitti RADIKAAL- podcastin juontamisen. Hänet valittiin Alankomaiden kuninkaallisen taide- ja tiedeakatemian jäseneksi vuonna 2022. == Lähteet == Luokka:Alankomaalaiset tieteilijät Luokka:Politiikan tutkijat Luokka:Vuonna 1967 syntyneet Luokka:Elävät henkilöt
Viktor Vikkula

Viktor Rikhard Vikkula, sukunimi esiintyy myös muodossa Wikkula (16. joulukuuta 1875 Pirkkala – 26. lokakuuta 1939 Helsinki) oli suomalainen rakennusmestari ja toimitusjohtaja.Vainajia. Rakennusmestari V. R. Wikkula, Aamulehti, 29.10.1939, nro 292, s. 3, Kansalliskirjaston digitaaliset aineistot. Viitattu 26.10.2024Rakennusmestari Viktor Wikkula, Rakennustaito : Suomen rakennusmestariliiton ammattilehti, 10.11.1939, nro 22-23, s. 34, Kansalliskirjaston digitaaliset aineistot. Viitattu 26.10.2024 Vikkula sai päästötodistuksen Tampereen teollisuuskoulusta vuonna 1896. Hän työskenteli sitten useilla eri rakennusaloilla. Vikkula rakennutti kymmeniä asuintaloja, tehdasrakennuksia ja siltoja sekä muun muassa kolmattakymmentä sahalaitosta. Hän ryhtyi ensimmäisenä Suomessa tehdasmaisesti valmistamaan täysin valmiiksimuurattuja uuneja ja helloja. Vuonna 1929 Vikkula oli mukana perustamassa Suomen Uuni Oy:tä ja oli sen toimitusjohtajana alusta saakka aina vuoteen 1939, jolloin hän joutui sairauden vuoksi luopumaan tehtävästä. Vikkula teki useita opintomatkoja muun muassa 1922 Saksaan ja 1928 Yhdysvaltoihin. Vuosina 1911–1912 Vikkula rakensi Oulussa sijaitsevan kolmikerroksisen Asunto Oy Asemakatu 24:n eli Vikkulan talon.Vikkulan talo Oulussa, valokuva 30.12.1938. Museovirasto, JOKA Journalistinen kuva-arkisto Kaleva (Finna) == Lähteet == Luokka:Suomalaiset rakennusmestarit Luokka:Suomalaiset yritysjohtajat Luokka:Vuonna 1875 syntyneet Luokka:Vuonna 1939 kuolleet
Jean-Baptiste Singelée

Jean-Baptiste Singelée (25. syyskuuta 1812 Bryssel – 29. syyskuuta 1875 Oostende) oli belgialainen viulisti, kapellimestari ja säveltäjä.Jean-Baptiste Singelée Musik Fabrik, viitattu 26.10.2024 , Singelée opiskeli Brysselin kuninkaallisessa konservatoriossa.Jean Baptiste Singelee Edition Robert Martin, viitattu 26.10.2024 Hän työskenteli viulistina Opéra-Comiquen orkesterissa Pariisissa ja La Monnaien orkesterin ensimmäisenä viulistina Brysselissä. Singelée myös johti La Monnaien orkesteria ja Gentin kuninkaallisen teatterin orkesteria. Hän oli Adolphe Saxin pitkäaikainen ystävä ja yksi ensimmäisistä säveltäjistä, jotka suhtautuivat saksofoniin vakavastiotettavana klassisen musiikin soittimena. Singelée sävelsi musiikkia Saxin ja tämän opiskelijoiden käyttöön. Hän sävelsi todennäköisesti maailman ensimmäisen saksofonikvarteton (Premier quatuor, op. 53, 1857). Singeléen muuhun tuotantoon kuuluu muun muassa baletteja ja kaksi viulukonserttoa. == Lähteet == == Aiheesta muualla == * IMSLP: nuotteja Luokka:Belgialaiset säveltäjät Luokka:Belgialaiset kapellimestarit Luokka:Belgialaiset viulistit Luokka:Vuonna 1812 syntyneet Luokka:Vuonna 1875 kuolleet
Jules Demersseman

Jules Demersseman (9. tammikuuta 1833 Hondschoote – 1. joulukuuta 1866 Pariisi) oli ranskalainen säveltäjä.Jules Demersseman Musik Fabrik, viitattu 26.10.2024 , Demersseman pääsi vuonna 1844 Jean-Louis Tuloun luokalle Pariisin konservatorioon ja sai siellä ensimmäisen palkinnon huilunsoitossa vuonna 1845. Hän loi uran pedagogina ja solistina, joka esitti usein omia sävellyksiään. Demersseman oli Adolphe Saxin läheinen ystävä. Hän sävelsi kaikkein varhaisimpaan kuuluvaa ohjelmistoa saksofonille. Hän teki musiikkia myös saxtorvelle ja Adolphe Saxin venttiilipasuunalle. == Lähteet == == Aiheesta muualla == * IMSLP: nuotteja Luokka:Ranskalaiset säveltäjät Luokka:Vuonna 1833 syntyneet Luokka:Vuonna 1866 kuolleet
Stedelijk-museo

Stedelijk-museo on Amsterdamissa vuonna 1874 perustettu taidemuseo, joka siirtyi nykyiselle paikalleen Adriaan Willem Weissmanin suunnittelemaan rakennukseen vuonna 1895.Stedelijk Museum Britannica, viitattu 26.10.2024 Rakennus sijaitsee Museumpleinillä Van Gogh -museon ja Rijksmuseumin vieressä.Stedelijk Museum in Amsterdam Amsterdam.info, viitattu 26.10.2024 Stedelijk-museo perustettiin alun perin kunnallismuseoksi. Se sai valtiollisen museon aseman vuonna 1938. Vasta 1970-luvun alussa Stedelijk-museosta tuli puhtaasti taiteeseen keskittynyt museo. Aiemmin siellä säilytettyjä Amsterdamin historiaan liittyneitä esineitä on sittemmin siirretty Amsterdam- museoon. Stedelijk-museossa olevat teokset ovat pääasiassa vuoden 1870 jälkeiseltä ajalta. Kokoelmissa ovat edustettuina muiden muassa Vincent van Gogh, De Stijl -liikkeen taiteilijat, Cobra-ryhmän taiteilijat sekä eurooppalaiset ja amerikkalaiset vuoden 1950 jälkeiset taidesuuntaukset. Maalausten lisäksi Stedelijk-museon kokoelmiin kuuluu muun muassa piirroksia, valokuvia ja elokuvia. Museota laajennettiin 1950-luvulla, ja rakennus uudistettiin perusteellisesti 2000-luvun alussa. Se avattiin tämän jälkeen uudelleen syyskuussa 2012. Vuonna 2014 Stedelijk-museossa vieraili ennätykselliset 816 000 kävijää. Vuonna 2023 kävijöitä oli hieman yli 600 000.Top Amsterdam Museums by Visitor Numbers 2023 Amsterdam Tips 26.6.2024, viitattu 26.10.2024 == Lähteet == == Aiheesta muualla == * Viralliset sivut Luokka:Amsterdamin museot Luokka:Alankomaiden taidemuseot
Eikesdalin kirkko

Eikesdalin kirkko () on Molden kunnassa Norjassa sijaitseva puinen pitkäkirkko vuodelta 1866. ==Lähteet== ==Aiheesta muualla== Luokka:Norjan puukirkot Luokka:Molde
Vistdalin kirkko

Vistdalin kirkko () on Molden kunnassa Norjassa sijaitseva puinen pitkäkirkko vuodelta 1869. ==Lähteet== ==Aiheesta muualla== Luokka:Norjan puukirkot Luokka:Molde
Siran kirkko

Siran kirkko () on Molden kunnassa Norjassa sijaitseva kahdeksankulmainen puukirkko vuodelta 1869. ==Lähteet== ==Aiheesta muualla== Luokka:Norjan puukirkot Luokka:Molde
Nessetin kirkko

Nessetin kirkko () on Molden kunnassa Norjassa sijaitseva puinen pitkäkirkko vuodelta 1878. ==Lähteet== ==Aiheesta muualla== Luokka:Norjan puukirkot Luokka:Molde
Kleiven kirkko

Kleiven kirkko () on Molden kunnassa Norjassa sijaitseva puinen pitkäkirkko vuodelta 1858. ==Lähteet== ==Aiheesta muualla== Luokka:Norjan puukirkot Luokka:Molde
Veøyn vanha kirkko

Veøyn vanha kirkko () on Molden kunnassa Norjassa sijaitseva kivinen pitkäkirkko 1200-luvulta. ==Kuvia== 1967VeøyChurchInterior.JPG|Alttari ==Lähteet== ==Aiheesta muualla== Luokka:Norjan kivikirkot Luokka:Molde
Røbekkin kirkko

Røbekkin kirkko () on Molden kunnassa Norjassa sijaitseva puinen pitkäkirkko vuodelta 1898. ==Lähteet== ==Aiheesta muualla== Luokka:Norjan puukirkot Luokka:Molde
Røvikin kirkko

Røvikin kirkko () on Molden kunnassa Norjassa sijaitseva puinen pitkäkirkko vuodelta 1905. ==Lähteet== ==Aiheesta muualla== Luokka:Norjan puukirkot Luokka:Molde
Veøyn kirkko

Veøyn kirkko () on Molden kunnassa Norjassa sijaitseva puinen pitkäkirkko vuodelta 1907. ==Lähteet== ==Aiheesta muualla== Luokka:Norjan puukirkot Luokka:Molde
Sekkenin kirkko

Sekkenin kirkko () on Molden kunnassa Norjassa sijaitseva puinen pitkäkirkko vuodelta 1908. ==Lähteet== ==Aiheesta muualla== Luokka:Norjan puukirkot Luokka:Molde
Otrøyn kirkko

Otrøyn kirkko () on Molden kunnassa Norjassa sijaitseva puinen pitkäkirkko vuodelta 1878. ==Lähteet== ==Aiheesta muualla== Luokka:Norjan puukirkot Luokka:Molde
Nord-Heggdalin kappeli

Nord-Heggdalin kappeli () on Molden kunnassa Norjassa sijaitseva puinen pitkäkirkko vuodelta 1974. ==Lähteet== ==Aiheesta muualla== Luokka:Norjan puukirkot Luokka:Molde
Willy Burjam

Andreas Vilhelm (Willy) Eugen Burjam (22. helmikuuta 1884 Viipuri – 30. lokakuuta 1939 Helsinki) oli suomalainen filosofian tohtori, päätoimittaja ja liikemies.Ylioppilasmatrikkeli 1905, matrikkelinumero 30095Tri Willy Burjam, Aamulehti, 31.10.1939, nro 294, s. 3, Kansalliskirjaston digitaaliset aineistot. Viitattu 26.10.2024Kuolleita, Karjala, 01.11.1939, nro 295, s. 7, Kansalliskirjaston digitaaliset aineistot. Viitattu 26.10.2024Kuolinilmoitus, Helsingin Sanomat, 01.11.1939, nro 295, s. 1, Kansalliskirjaston digitaaliset aineistot. Viitattu 26.10.2024Kuolleita, Helsingin Sanomat, 31.10.1939, nro 294, s. 2, Kansalliskirjaston digitaaliset aineistot. Viitattu 26.10.2024Dödsfall, Hufvudstadsbladet, 31.10.1939, nro 294, s. 2, Kansalliskirjaston digitaaliset aineistot. Viitattu 26.10.2024 Willy Burjamin vanhemmat olivat pankinjohtaja, kauppaneuvos Wilhelm Johan Burjam ja Ludovike (Louise) Waeytens. Hän pääsi ylioppilaaksi Viipurin ruotsalaisesta lyseosta 1905. Burjam opiskeli sitten musiikkia ja filosofiaa Heidelbergin yliopistossa ja valmistui sieltä filosofian tohtoriksi. Burjam työskenteli pääasiassa liikealalla, muun muassa aikoinaan Boormannin puutavaraliikkeessä Pietarissa. Palattuaan Venäjän vallankumouksen jälkeen Suomeen Burjam toimi useita vuosia sanomalehtimiehenä, ensin Viborgs Nyheter-lehden toimittajana ja sitten 1920-luvulla Tammerfors Aftonbladin päätoimittajana. Burjam kirjoitti lehteen pakinoita ja taide- ja teatteriarvosteluja. Viimeksi hän toimi liikemiehenä Helsingissä. == Lähteet == Luokka:Suomalaiset päätoimittajat Luokka:Suomalaiset liikemiehet Luokka:Vuonna 1884 syntyneet Luokka:Vuonna 1939 kuolleet
Deje

Deje on taajama Forshagan kunnassa Värmlandin läänissä samannimisessä historiallisessa maakunnassa Ruotsissa. Taajamassa oli 2 705 asukasta vuonna 2021. ==Tunnettuja henkilöitä== * Birger Furugård (1887–1961), äärioikeistolainen poliitikko * Ulf Sterner (s. 1941), jääkiekkoilija ==Lähteet== ==Aiheesta muualla== Luokka:Ruotsin taajamat Luokka:Forshagan kunta
Dyvelsten

Dyvelsten on taajama Forshagan kunnassa Värmlandin läänissä samannimisessä historiallisessa maakunnassa Ruotsissa. Taajamassa oli 251 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Forshagan kunta
Henna Karppinen-Kummunmäki

Henna Karppinen-Kummunmäki (s. 1987 Joensuu) on suomalainen tietokirjailija. Hän on väitellyt tohtoriksi kulttuurihistorian oppi­aineesta. Hänen väitöskirjansa käsitteli tyttöyttä 1700-luvulla. == Teokset == * Lavatanssien hurma – Keinu kanssani. Helsinki: Suomalaisen Kirjallisuuden Seura, 2020. ISBN 978-951-858-092-1 * Sydänsurujen historia. Helsinki: SKS Kirjat, 2022. ISBN 978-951-858-287-1 * Tyttöjen vuosisadat – Lasten ja nuorten historiaa keskiajalta 1800-luvulle. Helsinki: Avain, 2022. ISBN 978-952-304-350-3 * Minä ja Marilyn – Pin-upin historia. Helsinki: Avain, 2023. ISBN 978-952-304-478-4 * Sinkkuus kautta aikojen. Docendo, 2024. ISBN 978-952-85-0037-7 == Lähteet == == Aiheesta muualla == * Elite English girlhood in the eighteenth century Väitöskirja (2020) * Kotisivut Luokka:Suomalaiset tietokirjailijat Luokka:Vuonna 1987 syntyneet Luokka:Elävät henkilöt
Edvard Rosenlund

Edvard Rosenlund (5. tammikuuta 1895 Tammisaari – 28. lokakuuta 1939 Tukholma) oli suomalainen Pelastusarmeijan brigadööri ja lähetysupseeri. Kuolinilmoitus, Helsingin Sanomat, 31.10.1939, nro 294, s. 1, Kansalliskirjaston digitaaliset aineistot. Viitattu 26.10.2024Kuolleita, Helsingin Sanomat, 31.10.1939, nro 294, s. 2, Kansalliskirjaston digitaaliset aineistot. Viitattu 26.10.2024 Rosenlund muutti 12-vuotiaana Helsinkiin ja hän liittyi jo 14-vuotiaana Pelastusarmeijaan. Rosenlund oli kolme vuotta Pelastusarmeijassa sotilaana ja kauppa-osaston varastonhoitajana. Hän meni 1913 Pelastusarmeijan kadettikouluun ja vuonna 1914 19-vuotispäivänään hänet lähetettiin Hollannin Itä-Intiaan lähetyssaarnaajana. Siellä hän oppi pian monia kieliä kuten englannin, hollannin, malaijin, jaavan ja eräitä muita paikallisia kieliä. Hänellä oli hyvä kyky mukautua olosuhteisiin. Keski-Celebeksellä hän oppi paikallisen kielen niin hyvin, että saattoi kääntää raamatun historian toradjan kielelle. Tämän käännöksen hyväksyi ja julkaisi brittiläisulkomalnen raamattuseura. Rosenlund johti jonkin aikaa erästä Pelastusarmeijan spitaalisiirtolaa Sumatralla. Jaavalla hän toimi kadettikoulun johtajana sekä Keski-Jaavan piiripäällikkönä. Rosenlund saapui kesäkuussa 1939 perheineen Suomeen viettääkseen lomansa kotimaassa, mutta pian havaittiin hänen potevan jotain troopillista tautia, joka viimein aiheutti hänen kuolemansa Tukholman Serafimer-sairaalassa lokakuun 1939 lopulla. Celebeksen Agricola - suomalainen mies, Suomen Kuvalehti, 07.12.1935, nro 49, s. 26, Kansalliskirjaston digitaaliset aineistot. Viitattu 26.10.2024Kuolleita, Suomen Sosialidemokraatti, 31.10.1939, nro 295, s. 3, Kansalliskirjaston digitaaliset aineistot. Viitattu 26.10.2024 Edvard Rosenlund oli naimisissa Pelastusrmeijan brigadööri Hildur Rosenlundin (s. 1893) kanssa.Födelsedagar, Västra Nyland, 09.01.1943, nro 2, s. 2, Kansalliskirjaston digitaaliset aineistot. Viitattu 26.10.2024 == Lähteet == Luokka:Pelastusarmeija Suomessa Luokka:Suomalaiset lähetyssaarnaajat Luokka:Vuonna 1895 syntyneet Luokka:Vuonna 1939 kuolleet
Myrskyn silmä (täsmennyssivu)

Myrskyn silmä voi tarkoittaa seuraavia: * myrskyn silmä, trooppisen hirmumyrskyn keskelle muodostuva melko tyyni ja yleensä pilvetön alue == Kirjallisuus == * Myrskyn silmä (The Eye of the Storm), Patrick Whiten romaani * Myrskyn silmä, Tad Williamsin romaani ja Taru kolmesta miekasta -kirjasarjan neljäs osa * Myrskyn silmä (Strömkantring), Olov Svedelidin romaani * Myrskyn silmä (Marvatten), Ann Rosmanin romaani ja Karin Adler -kirjasarjan seitsemäs osa * Myrskynsilmä, Lasse Raustelan romaani ja Taivaansavut-kirjasarjan neljäs osa * Myrskynsilmä, Meri Luttisen romaani * Myrskynsilmä (Onyx Storm), Rebecca Yarrosin romaani ja Empyreum-kirjasarjan kolmas osa == Katso myös == * ”Myrskyn silmäs”, Uniikin kappale albumilta Juokse poika juokse * Myrskyn silmässä (The Brewing Storm), Paul Ruditisin romaani ja Siskoni on noita -televisiosarjaan perustuvan kirjasarjan 25. osa * Myrskyn silmässä (Into the Storm), vuonna 2014 ensi-iltansa saanut katastrofielokuva * Myrskyn silmään, Kuusumun Profeetta -yhtyeen musiikki-DVD * ”Myrskyn silmään”, Mitra Kaislarannan kappale albumilta Mitra
Corneille (kuvataiteilija)

Corneille Guillaume Beverloo (3. heinäkuuta 1922 Liège – 5. syyskuuta 2010 Pariisi) oli alankomaalainen taidemaalari ja graafinen taiteilija.Corneille Artnet, viitattu 27.10.2024 Corneille syntyi Belgiassa alankomaalaisille vanhemmille ja pääsi Amsterdamin taideakatemiaan vuonna 1940. Hän oli mukana perustamassa Cobra-taiteilijaryhmää. Corneille omaksui vaikutteita afrikkalaisesta taiteesta, jota hän keräili matkustellessaan pitkin maanosaa 1950-luvulla. Muita vaikutteita hän omaksui Pablo Picassolta, Paul Kleeltä sekä värin ja muodon osalta Vincent van Goghilta. Corneillen teoksia kuuluu muiden muassa Cobra-museon, Fine Arts Museums of San Franciscon ja Bostonin Museum of Fine Artsin kokoelmiin. == Lähteet == Luokka:Alankomaalaiset taidemaalarit Luokka:Vuonna 1922 syntyneet Luokka:Vuonna 2010 kuolleet
Myrskynsilmä (Rebecca Yarrosin kirja)

Myrskynsilmä () on yhdysvaltalaiskirjailija Rebecca Yarrosin kirjoittama fantasiaromaani. Se on viisiosaiseksi suunnitellun Empyreum-kirjasarjan kolmas osa, joka jatkaa romaania Rautaliekki. Englanninkielinen alkuteos ilmestyi 21. tammikuuta 2025 ja suomennos 2. toukokuuta 2025. == Teos == Yarros tiedotti romaanin valmistumisesta vuoden 2024 syyskuussa. Romaanin kansikuvan ovat suunnitelleet Bree Archer ja Elizabeth Turner Stokes. Toisin kuin Siiveniskun kultainen tai Rautaliekin punertava kansi, Myrskynsilmän kansi on väriltään musta. Siinä on aikaisempien osien kansien tavoin lohikäärmeitä ja kultaisia grafiikoita. == Julkaisu ja markkinointi == Myrskynsilmä julkaistaan alkuperäiskielellä 21. tammikuuta 2025 ja teoksen kustantaa Red Tower Books. Laura Haaviston kääntämä suomennos romaanista ilmestyy 2. toukokuuta 2025 WSOY:n kustantamana. Yarros ja kustantaja julkistivat Empyreum-kirjasarjan kolmannen osan englanninkielisen nimen ja julkaisupäivän 28. maaliskuuta 2024 julkaistussa tiedotteessaan. Romaanin kansikuva paljastettiin Today-ohjelman verkkosivuilla saman vuoden heinäkuussa. Marraskuussa naistenlehti Cosmopolitan julkaisi otteen romaanista verkkosivuillaan ja lehtensä talvinumerossa. Romaanin julkaisuaikoihin Yarros kiertää muutamissa yhdysvaltalaissa kaupungeissa markkinoimassa kirjaansa. Tämän kirjakiertueen liput myytiin loppuun yhdessä päivässä. Myös kirjakauppaketju Barnes & Noble järjestää tapahtumia romaanin julkaisupäivänä. Viihdesivusto Screen Rantin mukaan vastaavat tapahtumat ovat olleet aikoinaan suosittuja, mutta viime vuosina suhteellisen harvinaisia. Niitä on järjestetty lähinnä tunnettujen ja pitkään kirjoittaneiden kirjailijoiden, kuten Sarah J. Maasin, teoksille. Sivuston mukaan julkaisutapahtumien järjestäminen kertoo sarjan suosiosta ja isojen kauppaketjujen luotosta julkaistavaan teokseen. == Lähteet == == Aiheesta muualla == * Onyx Storm The Empyrean Wikissä Luokka:Vuoden 2025 kirjat Luokka:Yhdysvaltalaiset fantasiaromaanit Luokka:Rakkausromaanit Luokka:Lohikäärmeet kirjallisuudessa
David Pohle

David Pohle (1624 Marienburg – 20. joulukuuta 1695 Merseburg) oli saksalainen barokin ajan säveltäjä.David Pohle AllMusic, viitattu 27.10.2024 Pohle kuului Heinrich Schützin oppilaisiin.David Pohle: Complete Sonatas & Ballet Music Outhere Music, viitattu 27.10.2024 Hän toimi Kapellmeisterin asemassa Hallessa vuosina 1660–1680. Lisäksi hän sai toisen toimen Zeitzistä vuonna 1678. Pohle muutti 1680-luvun alkupuolella Merseburgiin ja asui siellä loppuelämänsä ajan. Hän sai vaikutteita italialaisilta viulisteilta, kuten Dresdenissä asuneelta Carlo Farinalta. Hän hyödynsi myös ranskalaisen tanssimusiikin malleja. Pohlelta on säilynyt muun muassa noin kolmekymmentä sonaattia 4–8 soittimelle ja useita balettisarjoja. Hän sävelsi myös singspielejä ja hengellistä vokaalimusiikkia. == Lähteet == == Aiheesta muualla == * IMSLP: nuotteja Luokka:Saksalaiset säveltäjät Luokka:Barokkisäveltäjät Luokka:Vuonna 1624 syntyneet Luokka:Vuonna 1695 kuolleet
Dnipron alueen Ilja Metšnikovin kliininen sairaala

Metšnikovin sairaala (), tai täsmällisemmin Dnipron alueen I. I. Metšnikovin kliininen sairaala (), on Dnipron suurkaupungissa Ukrainassa toimiva keskeinen sairaala. Vuonna 1798 perustettu suursairaala on nimetty Ukrainassa, Harkovan lähellä syntyneen immunologi, nobelisti Ilja Metšnikovin mukaan. Sairaala sijaitsee Dnipron kantakaupungin itäosassa Kirkkopiirissä. Metšnikovin sairaala noin kolmen miljoonan asukkaan Dnipropetrovskin alueen johtava traumasairaala. Vuonna 2019 arvioitiin, että vuosittain sairaala hoiti yli 40 000 potilasta, siellä tehtiin yli 17 000 leikkausta vaatinutta toimenpidettä, ja sairaalassa vierailee 300 000 asiakasta. Sairaalassa oli töissä lähes 2 200 ihmistä, mukaan luettuna 400 lääkäriä ja 750 muuta lääketieteen ammattilaista. Vuotta 2019 edeltävien viiden vuoden aikana sairaala oli pelastanut yli 2 500 ukrainalaisen sotilasta; sairaalan päiväohjelmaan kuului konfliktissa haavoittuneiden hoito. Venäjän hyökkäyssodan (2022–) seurauksena suursairaalan merkitys sodassa haavottuneiden potilaiden hoidossa muodostui aiempaa tärkeämmäksi. Hyökkäyssodan alun (24.2.2022) ja kesäkuuhun 2024 välillä sairaalaan oli tuotu hoidettavaksi jo noin 29 000 haavoittunutta, luokkaa 50 potilasta päivässä. Hoidettavaksi tuoduista sotilaista jopa 82 prosenttia oli tiedottomia, ja hengittävät usein hengityslaitteiden kanssa. Sairaalan palvelukyky oli tällöin joutunut äärirajoilleen, lääkäreiden työpäivien venyessä toistuvasti 15-18 -tuntisiksi. Venäjän asevoimat iski Dniprossa sijaitsevaan sairaalaan ja asuintaloihin 25. lokakuuta 2024 ohjuksilla. Kansainvälisen humanitaarisen oikeuden vastaisen tekojen vuoksi ainakin viisi ihmistä sai surmansa ja 21 ihmistä haavoittui. == Lähteet == == Aiheesta muualla == * Дніпропетровська Обласна Клінічна Лікарня ім. І.І. Мечникова (facebook.com) Luokka:Kirkkopiiri (Dnipro) Luokka:Ukrainan sairaalat
Belaja (Kurskin alue)

Belaja () on sloboda (maaseutukylä) Kurskin alueella Venäjällä. Paikkakunta sijaitsee Dneprin vesistöön kuuluvan Psjol-joen () varrella. Belaja on etelästä Ukrainan Sumyn alueeseen rajoittuvan Belajan piirin hallintokeskus. Kylässä asui 2 598 ja koko maaseudusta koostuvassa piirissä 17 933 ihmistä (vuonna 2010). ==Lähteet== Luokka:Kurskin alue Luokka:Venäjän kylät
Bolšoje Soldatskoje

Bolšoje Soldatskoje () on kylä Kurskin alueella Venäjällä. Paikkakunta sijaitsee 19 kilometriä Sudžan rautatieasemalta koilliseen, noin 78 kilometriä Kurskista lounaaseen. Kylä on Bolšoje Soldatskojen piirin () hallintokeskus. Kylässä asui 2 681 ja koko maaseudusta koostuvassa piirissä 12 678 ihmistä (vuonna 2010). ==Lähteet== Luokka:Kurskin alue Luokka:Venäjän kylät
DumDum Boys

DumDum Boys (vuoteen 1985 saakka Wannskrækk) on norjalainen vuonna 1979 perustettu maansa menestyneimpiin lukeutuva rockyhtye. Sen nimi viittaa yhdysvaltalaisen Iggy Popin kappaleeseen. Yhtyeen nykyiset jäsenet ovat laulaja Per "Prepple" Houmd, kitaristi Kjartan Kristiansen, rumpali Sola Jonsen ja kosketinsoittaja Aslak Dørum. Lisäksi Mikael Lindqvist soittaa koskettimia yhtyeen kiertueilla, mutta hän ei ole vakituinen jäsen. DumDum Boys voitti vuoden rock-albumin Spellemannprisenin kolmena vuonna peräkkäin 1988–1990. ==Albumit== * Blodig alvor (Na na na na) (1988, Spellemannprisen) * Splitter pine (1989, Spellemannprisen) * Pstereo (1990, Spellemannprisen) * Transit (1992) * Ludium (1994) * 1001 watt (1994, konserttitaltiointi) * SUS (1996) * Totem (1998) * Schlägers (2001, kokoelmalevy) * Gravitasjon (2006) * Tidsmaskin (2009) * Ti liv (2012) * Armer og bein (2018) * Løsøre (2019) ==Lähteet== ==Aiheesta muualla== Luokka:Norjalaiset rockyhtyeet
Toimiva

Toimiva ry on vuonna 2016 perustettu suomalainen yhdistys, jonka tavoitteena on edistää riippuvuuksista kärsivien sekä heidän läheistensä hyvinvointia. Toimiva ry työskentelee hanketyön sekä pysyvien toimintojen kautta etsien uusia keinoja ja menetelmiä riippuvuuksista kärsivien auttamiseksi eri rahoituskanavia hyödyntäen. Toimiva ry:n keskeisiä toimintoja ovat hallitsemattomaan syömiseen ja ruokariippuvuuteen keskittynyt Ähky-toiminta sekä sosiaali- ja terveysalan ammattilaisten päihdeongelmiin apua tarjoava Versot-hanke. Toimiva on mukana myös useissa muissa riippuvuuksista kärsivien hankkeiden ja yhteisöjen toiminnassa. Nimi ”Toimiva” viittaa toiminnallisiin riippuvuuksiin, jotka olivat alun perin yhdistyksen painopiste. Nykyisin mukana on riippuvuuksien koko laaja kirjo. Etenkin riippuvuuksien vähemmän tunnetut muodot ja kohderyhmät ovat Toimivan kohteena. Toiminnan lähtökohtana on traumainformoitu kohtaaminen niin asiakas- kuin tiimityössä. Yhdistyksen pääasiallisena rahoituskanavana toimii sosiaali- ja terveysministeriön Stea- rahoitus. == Lähteet == Luokka:Suomalaiset järjestöt
Ossian Gauffin

Artur Ossian Gauffin (30. lokakuuta 1872 Espoo – 14. toukokuuta 1947 Helsinki) oli suomalainen kauppias ja järjestö- ja uskonnollinen vaikuttaja. ==Henkilöhistoria== Gauffinin vanhemmat olivat kaupunginpuutarhuri Karl Johan Gauffin ja Helena Sofia Lönnberg ja puoliso vuodesta 1895 Ellen Maria Örling. Gauffin tuli ylioppilaaksi Tampereen lyseosta 1892 ja opiskeli yliopistossa tutkintoa kuitenkaan suorittamatta. Hän oli Turun siemenkaupan omistaja 1900–1914 ja sen tultua osakeyhtiöksi yrityksen toimitusjohtaja 1914–1927. Suomen Liikemiesten Lähetysliiton matkasihteeri Gauffin oli 1929–1934 ja Suomen Kristillisen Työväen Liiton matkapuhuja 1935–1937. Hän oli myös Suomen Vapaan lähetyksen johtokunnan jäsen ja puheenjohtaja 1901–1923 ja Fria missionsförbundetin puheenjohtaja 1923–1926. Gauffin oli lisäksi muun muassa Hortus- ja Turun Saviteollisuus -osakeyhtiöiden perustaja ja hallituksen jäsen, Suomen Kauppapuutarhurien liiton perustaja ja puheenjohtaja 1920–1929 sekä Suomen Kukkainvälitysyhdistyksen perustaja 1926 ja Suomen Kukkakauppayhdistyksen perustaja 1932. Liike-elämä ja kristinusko -lehden toimittaja Gauffin oli 1929–1933. (ei-vapaa) ==Julkaisuja== * Raamatun tietosanakirja: kotien, opettajain ja sananjulistajain avuksi, Turku: 1928 * Evankelinen sananjulistus: kirkon ja kansan elinkysymyksiä: homiletiikka eli saarnataidon opas, Helsinki: 1931, kirj. J. J. Jansen, suom. Ossian Gauffin * Omistuslauseita ilon ja surun hetkinä: lauselmaehdotuksia seppelenauhoihin ja merkkipäivien onnitteluihin, Helsinki: Kukkainvälitysyhdistys 1935, toim. Ossian Gauffin == Lähteet == Luokka:Suomalaiset kauppiaat Luokka:Suomalaiset yrittäjät Luokka:Suomalaiset yritysjohtajat Luokka:Suomalaiset toimittajat Luokka:Suomen Vapaakirkko Luokka:Vuonna 1872 syntyneet Luokka:Vuonna 1947 kuolleet
Gauffin

Gauffin on sukunimi, joka on muun muassa seuraavilla suomalaisilla henkilöillä: *Arthur Rudolf Gauffin (1880–1936), arkkitehti, Oskar Rudolf Gauffinin poika *Gunnar Kauste (vuoteen 1933 Gauffin, 1907–1991), yritysjohtaja, maanviljelysneuvos, Arthur Rudolf Gauffinin poika *Karl Johan Gauffin (1846–1906), puutarhuri *Oskar Rudolf Gauffin (1848–1923), puutarhuri *Ossian Gauffin (1872–1947), kauppias, yritysjohtaja ja järjestö- ja uskonnollinen vaikuttaja, Karl Johan Gauffinin poika
Raphael Onyedika

Raphael Onyedika Nwadike (s. 19. huhtikuuta 2001 Imo) on nigerialainen jalkapalloilija, pelipaikaltaan keskikenttäpelaaja. Hän edustaa Belgian Jupiler Pro Leaguessa pelaavaa Club Bruggea ja Nigerian jalkapallomaajoukkuetta. Onyedika on tanskalaisen Midtjyllandin kasvatti, mutta hän pelasi ensimmäiset ammattilaisottelunsa kaudella 2020–2021 Tanskan toiseksi korkeimman pääsarjatason, Tanskan 1. divisioonan FC Fredericiassa. Hän siirtyi nykyiseen seuraansa, Club Bruggeen kesällä 2022. == Seurajoukkueura == Onyedika liittyi synnyinmaansa FC Ebedein akatemiaan 15-vuotiaana. Hän siirtyi heinäkuussa 2019 Tanskaan FC Midtjyllandiin. Onyedika siirtyi kaudeksi 2020–2021 lainalle FC Fredericiassa ja hän oli 19-vuotias, kun hän pelasi ensimmäisen ammattilaisottelunsa. Fredericia voitti 13. syyskuuta 2020 käydyn ottelun Kolding IF:ää vastaan 2–1. Hän pelasi kauden aikana myös 27 muussa liigaottelussa ja onnistui myös maalinteossa kolme kertaa. Onyedika teki Midtjylland-debyyttinsä heinäkuussa 2021 Tanskan Superliigassa Odense BK:ta vastaan. Ensimmäisen maalinsa Midtjyllandille hän teki samassa kuussa Mestarien liigan karsintaottelussa Celticiä vastaan. Onyedika teki 31. lokakuuta 2021 kaksi maalia Midtjyllandin 1–3-voitossa Randersia vastaan. Oneydika pelasi kaudella 2021–2022 Tanskan Superliigassa 29 ottelua. Hän pelasi myös ensimmäistä kertaa eurocupeissa, kun hän pelasi Eurooppa-liigassa viidessä ottelussa. Konferenssiliigassa hän pelasi kahdessa ottelussa. Tanskan cupissa hän pelasi kuusi ottelua ja teki yhden maalin. Onyedika siirtyi kesällä 2022 Jupiler Pro Leagueen Club Bruggeen vuoteen 2027 ulottuvalla sopimuksella. Hän teki heinäkuussa 2022 ensiesiintymisensä Belgian supercupissa Union Saint-Gilloisea vastaan, ja Jupiler Pro Leaguessa hän debytoi saman vuoden syyskuussa ottelussa Cercle Bruggea vastaan. Onyedika pelasi kaudella 2022–2023 Jupiler Pro Leaguessa 31 ottelua. Hän pelasi Mestarien liigassa seitsemässä ottelussa. Belgian cupissa hän pelasi kahdessa ottelussa. Onyedika teki ensimmäisen maalinsa Club Bruggen paidassa marraskuussa 2023 Konferenssiliigan ottelussa Beşiktaşia vastaan. Kaudella 2023–2024 hän pelasi Jupiler Pro Leaguessa 29 ottelua ja teki kolme maalia. Belgian cupissa hän pelasi kaksi ottelua, kun taas Konferenssiliigassa hän pelasi 11 ottelua. Syyskuun 2024 puoleenväliin mennessä Onyedika on pelannut Jupiler Pro Leaguen kaudella 2024–2025 neljä ottelua. Mestarien liigassa hän on pelannut kolme alkusarjaottelua. == Maajoukkueura == Onyedika pelasi Nigerian A-maajoukkueessa ensimmäisen kerran lokakuussa 2023 ystävyysottelussa Algeriaa vastaan. Vuoden 2024 alussa hän oli Nigerian joukkueessa AM- kilpailuissa, ja pääsi kentälle ottelussa Guinea-Bissauta vastaan. Kesäkuussa 2024 hän pelasi joukkueessa kahdessa MM-karsintaottelussa Etelä-Afrikkaa ja Beniniä vastaan, joista jälkimmäisessä hän onnistui maalinteossa. Hän on pelannut lokakuun 2024 loppuun mennessä kymmenen A-maaottelua, joissa hän on ollut kerran avauskokoonpanossa. == Lähteet == Luokka:Nigerialaiset jalkapalloilijat Luokka:Vuonna 2001 syntyneet Luokka:Elävät henkilöt
Colin Allred

Colin Zachary Allred (s. 15. huhtikuuta 1983 Dallas, Texas) on yhdysvaltalainen juristi ja poliitikko sekä entinen amerikkalaisen jalkapallon pelaaja, joka on edusti Texasin 32. vaalipiiriä Yhdysvaltain edustajainhuoneessa vuosina 2019–2025. Hän oli demokraattien ehdokas Yhdysvaltain senaattiin Texasista vuonna 2024 järjestettävissä vaaleissa, jotka hän hävisi istuvalle republikaanisenaattorille Ted Cruzille. Ennen poliitikonuraansa Allred pelasi amerikkalaista jalkapalloa Tennessee Titansissa neljän kauden ajan. Vuonna 2014 hän valmistui Kalifornian yliopistosta Berkeleystä Juris Doctor -tutkinnolla ja toimi tämän jälkeen presidentti Obaman hallinnossa sekä juristina ennen valintaansa Yhdysvaltain edustajainhuoneeseen. == Lähteet == == Aiheesta muualla == * Allredin edustajainhuonesivut * Allredin kampanjasivut Luokka:Yhdysvaltalaiset demokraattipoliitikot Luokka:Vuonna 1983 syntyneet Luokka:Elävät henkilöt
Tauragėn linna

Tauragėn linna () on 1800-luvun rakennus Liettuassa Tauragėssa, lähellä Itämeren rannikkoa. Se on rakennettu vuosina 1844–1847 alun perin tullirakennukseksi. File:Tauragės pilis 2.JPG|Linna File:Tauragė. Kompozicija Antanui Naraškevičiui.JPG|Taideteos puistossa linnan vieressä. File:Tauragė Castle, Tauragė, Lithuania, June 2019.jpg|Uloskäynti == Lähteet == ==Aiheesta muualla== Luokka:Liettuan linnat
Clinton Antwi

Clinton Antwi (s. 6. marraskuuta 1999) on ghanalainen ammattilaisjalkapalloilija, joka pelaa puolustajana Veikkausliigaa Kuopion Palloseuran riveissä. == Pelaajana Tanskassa ja Suomessa == Antwi pelasi kotimaassaan Right to Dream Academyssa ennen siirtymistään tanskalaiseen FC Nordsjællandiin tammikuussa 2018. Aluksi hän pelasi keväällä 2018 seuran U19-joukkueessa, mutta kesällä 2018 hän harjoitteli seuran ykkösjoukkueessa. Hän debytoi Tanskan pääsarjassa, Superliigassa heinäkussa 2018. Hän ei kuitenkaan vakiinnuttanut paikkaansa FC Nordsjællandin riveissä, joten hän siirtyi lainalle sarjaa alemmas Esbjerg fB:n puolustajaksi syyskuussa 2020 pelaten seurassa loppukauden. Antwi siirtyi vuoden 2022 alussa Suomeen KuPS:n riveihin, jossa hän on pelannut vuoden 2024 loppuun mennessä 71 Veikkausliigaottelua. KuPS lunasti marraskuussa 2024 Antwin option kaudeksi 2025. Kaikkiaan hän on pelannut KuPS:ssa 104 virallisessa ottelussa. == Saavutukset == * 2 Suomen cup-mestaruutta (2022 ja 2024) * Suomen mestaruus kaudella 2024 * 2 Suomen mestaruushopeaa 2022 ja 2023 == Lähteet == Luokka:Ghanalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1999 syntyneet Luokka:Elävät henkilöt
Hans von Tschirsky und Boegendorff

Hans von Tschirsky und Boegendorff (31. lokakuuta 1864 – 15. huhtikuuta 1935 Berliini) oli saksalainen kenraalimajuri ja Saksan kaartinulaanirykmentin komentaja. Suomen sisällissodan aikana hän johti Helsingin valtausta ja oli kuukauden ajan Helsingin komendanttina. Kenraalimajuri von Tschirsky und Boegendorff, Hangon Sanomat, 27.04.1935, nro 32, s. 3, Kansalliskirjaston digitaaliset aineistot. Viitattu 27.10.2024Kenraalimajuri von Tschirsky 70-vuotias, Uusi Suomi, 31.10.1934, nro 294, s. 9, Kansalliskirjaston digitaaliset aineistot. Viitattu 27.10.2024Sjuttioårig Finnlandkämpfer, Hufvudstadsbladet, 01.11.1934, nro 295 (2. painos), s. 4, Kansalliskirjaston digitaaliset aineistot. Viitattu 27.10.2024 Von Tschirsky oli Suomen sisällissodan aikana Hangossa 3. huhtikuuta 1918 maihinnousseessa Saksan Itämeren-divisioonassa everstin arvoisena toisen kaartinratsuväkiprikaatin päällikkönä. Tämä prikaati oli etujoukkona Helsingin valtauksessa. Tukikohtanaan Meilahti-Pasila-alue von Tschirsky saartoi kaupungin ja antoi 12. huhtikuuta 1918 eri kohdilta tunkeutua kaupungin sisäosiin murrettuaan punaisten vastarinnan. Kaksi päivää myöhemmin määräsi Itämeren-divisioonan komentaja kenraalimajuri Rüdiger von der Goltz von Tschirskyn Helsingin komendantiksi. Hän oli Helsingin komendanttina 11. toukokuuta 1918 saakka, jolloin suomalaiset sotilasviranomaiset saivat käskyvallan. Myöhemmin von Tschirskyn prikaati siirrettiin Kouvolaan ja lopuksi Viipuriin.Kenraali von Tschirsky und Boegendorff, Aamulehti, 25.04.1935, nro 110, s. 8, Kansalliskirjaston digitaaliset aineistot. Viitattu 27.10.2024 Von Tschirsky oli saksalaisten joukkojen komentajana 13. joulukuuta 1918 viimeisessä katselmuksessa, jonka kenraali von der Goltz piti ennen lähtöään Suomesta. Saksaan palattuaan von Tschirsky oli vielä jonkin aikaa armeijan palveluksessa, sai kenraalimajurin arvon ja eli senjälkeen yksityishenkilönä Potsdamissa. == Lähteet == Luokka:Saksalaiset kenraalit Luokka:Suomen sisällissodan saksalaiset Luokka:Vuonna 1864 syntyneet Luokka:Vuonna 1935 kuolleet
Ibrahim Cissé (s.1999)

Ibrahim Cissé (s. 11. tammikuuta 1999) on norsunluurannikkolainen ammattilaisjalkapalloilija, joka pelaa puolustajana Veikkausliigaa Kuopion Palloseuran riveissä. Cissé siirtyi Norsuulurannikolta kesällä 2018 Ranskaan OGC Nizzan akatemiaan. Hän teki Ranskan pääsarjan eli Ligue 1:n ammattilaisdebyyttinsä Nizzan joukkueessa elokuussa 2019. Portugalin vierailun jälkeen hän siirtyi lainalle Ligue 2-seura LB Châteaurouxin kaudeksi 2020–21 ja edelleen kaudeksi 2021-2022 Le Mans FC:n riveihin. Hän oli vielä hetken Ranskan 3. sarjatason eli Championnat Nationalin AS Nancy-Lorrainen riveissä. Keväällä 2023 Cissé siirtyi Suomeen KuPS:n riveihin, jossa hän on pelannut vuoden 2024 loppuun mennessä 49 Veikkausliigaottelua. KuPS lunasti marraskuussa 2024 Cissén option kaudeksi 2025. == Saavutukset == * Suomen cup- mestaruus 2024 * Suomen mestaruus kaudella 2024 * Suomen mestaruushopea 2023 == Lähteet == Luokka:Norsunluurannikkolaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1999 syntyneet Luokka:Elävät henkilöt
GBU-72

GBU-72, myös nimellä Advanced 5K Penetrator (A5K), on yhdysvaltalainen bunkkerintuhoaja-tyyppinen täsmäpommi, jonka nimellispaino on 5 000 paunaa (2 300 kilogrammaa). Pommista on käytössä malli GBU-72/B. == Kehitys == GBU-72 kehitettiin entisiä saman painoluokan bunkkerintuhoajia, kuten GBU-28:aa, tehokkaammaksi ja sekä pommikoneista että hävittäjistä pudotettavaksi. Tämäntapainen pommi on kevyempien täsmäpommien ja valtavan, yli 12 000 kilogrammaisen GBU-57 MOP -bunkkerintuhoajan välimaastossa. MOP-pommeja on kohtalaisen vähän ja niitä voi kuljettaa taistelutoimissa vain B-2-häivepommikone, joten kevyempi pommi on joustavampi käyttää. Uusia bunkkerintuhoajia tarvitaan, koska nykyään suuri osa tärkeistä sotilaskohteista on rakennettu syvälle maan alle. GBU-72 esiteltiin vuonna 2021. == Suunnittelu == GBU-72 on 2 300 kg (5 000 paunaa) painava syvälle kaivettujen maanalaisten kohteiden tuhoamiseen suunniteltu lentopommi, joka käyttää modifioitua GBU-31/B JDAMin GPS/INS -ohjaussarjaa kohteeseensa osumiseen. JDAM-paketti tekee tavanomaisesta pommista hyvin tarkan täsmäaseen. GBU-72/B:n ohjaussarja eroaa GBU-31/B:n ohjaussarjasta muun muassa erilaisilla siivekkeillä. Ei ole tiedossa, kuinka syvälle GBU-72 pystyy tunkeutumaan ennen räjähtämistään, mutta pommin on sanottu olevan huovattavasti tappavampi kuin vanhemmat bunkkerintuhoajat, kuten GBU-28. Arvioidaan, että GBU-28 kykenee lävistämään noin 46 metriä maata ja 5 metriä vahvistettua betonia. Etuna laserohjattuun GBU-28:aan verrattuna on GPS-pohjainen ohjaus, koska laserohjaus ei ole niin toimintavarma huonoissa olosuhteissa. Uusi ohjaussarja antaa myös pidemmän kantaman eli lentokone voi pudottaa pommin hieman kauempana kohteesta. GBU-72:n pystyy pudottamaan B-1B-pommikone sekä F-15E-hävittäjä ja sen Israelin-versio F-15I. Pommi saatetaan integroida tulevaisuudessa myös B-2:n ja vanhat pommikoneet korvaavan B-21:n aseistukseksi. == Käyttäjät == * * == Taistelukäyttö == GBU-72-pommia käytettiin tiettävästi ensikerran tositoimissa vuonna 2024, kun sitä käytettiin muiden aseiden joukossa Yhdysvaltojen ja Yhdistyneen kuningaskunnan tekemissä laajoissa ilmaiskuissa Jemenin hutheja vastaan. Iskut olivat vastaus huthien hyökkäyksistä kaupallista meriliikennettä vastaan osana Punaisen meren kriisiä, joka johtuu alkujaan Israelin ja Hamasin välisestä Gazan sodasta. == Lähteet == Luokka:Ohjattavat pommit
Artturi Myntti

Juho Artturi Myntti (31. lokakuuta 1884 Vaasa – 21. maaliskuuta 1949) oli suomalainen Vaasassa toimineen Juho Myntti Oy:n toimitusjohtaja.Päivästä päivään. 50 v. täyttää tänään..., Helsingin Sanomat, 31.10.1934, nro 294, s. 6, Kansalliskirjaston digitaaliset aineistot. Viitattu 27.10.2024Ylioppilasmatrikkeli 1904, matrikkelinumero 29299 Myntti pääsi ylioppilaaksi Helsingin suomalaisesta yhteiskoulusta 1904 ja sai samana vuonna päästötodistuksen Suomen Liikemiesten Kauppaopistosta. Hän teki opintomatkoja Ruotsiin, Saksaan ja Englantiin. Myntti oli 1904–1907 konttoristina Helsingissä ja Vaasassa kunnes hän tuli isänsä Juho Myntin omistaman toiminimen Juho Myntin prokuristiksi. Kun liike vuonna 1916 muutettiin osakeyhtiöksi hän tuli yhtiön toimitusjohtajaksi. Myntti oli mukana perustamassa Kallenkosken Saha Oy:tä, Vaasan Rautabetoni Oy:tä, Vaasan Puutavara Oy:tä ja Haapamäen Saha Oy:tä ja hän oli kahden viimeksimainitun yhtiön johtokuntien puheenjohtajana yhtiöiden perustamisesta lähtien. Myntti oli Suomen Laivastoyhdistyksen hallituksen jäsen vuodesta 1929 ja Vaasan Merenkyntäjäin kommodori vuodesta 1926. == Lähteet == Luokka:Suomalaiset yritysjohtajat Luokka:Vuonna 1884 syntyneet Luokka:Vuonna 1949 kuolleet
Ousmane Diawara

Ousmane Diawara (s. 10. lokakuuta 1999) on malilais-ruotsalainen ammattilaisjalkapalloilija, joka pelaa hyökkääjänä Veikkausliigaaa Kuopion Palloseurassa, lainassa itävaltalaiselta Rheindorf Altachilta. Malissa syntynyt Diawara pelasi aluksi Ruotsin nuorten sarjoja ja siirtyi kaudeksi 2019 4. korkeimalle sarjatasolle, ensin IFK Stocksundiin ja sen jälkeen Huddinge IF:ään ja BK Karlbergiin. Onnistuneen Karlberg-kauden jälkeen Diawara sai sopimuksen Ruotsin 2. korkeinta sarjatasoa eli Superettania pelanneen Landskrona BoIS:n kanssa, jossa hän pelasi kaksi kautta ja 50 sarjaottelua. Kauden 2024 alussa Diawara kirjoitti 3-vuotisen sopimuksen itävaltalaisen pääsarjaseuran SC Rheindorf Altach, jonka riveissä hän pelasi kaudella 2024 neljä pääsarjaotelua ennen kuin hänet lainattiin Suomen Veikkausliigaan Kuopion Palloseuraan, jonka riveissä hän oli voittamassa Suomen cupin ja Veikkausliigamestaruuden. == Saavutukset == * Suomen mestaruus kaudella 2024 * Suomen cup-mestaruus 2024 == Lähteet == Luokka:Malilaiset jalkapalloilijat Luokka:Ruotsalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1999 syntyneet Luokka:Elävät henkilöt
Willibald Schmaus

Willibald Schmaus (16. kesäkuuta 1912 Wien, Itävalta – 27. huhtikuuta 1979) oli itävaltalainen jalkapalloilija, pelipaikaltaan keskuspuolustaja. Schmausin ammattilaisuran ainoa joukkue oli First Vienna FC vuodet 1930–1949. Hän voitti joukkueen kanssa kerran Mitropa Cupin kaudella 1930–1931, kahdesti Itävallan cupin kausilla 1929–1930 ja 1936–1937 sekä kolmesti Itävallan Bundesliigan kausilla 1930–1931, 1932–1933 ja 1941–1942. Hän pelasi urallaan yhteensä 265 liigaottelua ja teki niissä seitsemän maalia. Schmaus edusti sekä Italiaa että Saksaa. Itävallalle hän pelasi yhteensä 15 ottelua ja Saksalle kymmenen. Hän edusti Itävaltaa vuoden 1934 maailmanmestaruuskilpailuissa ja Saksaa puolestaan seuraavissa MM-kilpailuissa. == Lähteet == Luokka:Itävaltalaiset jalkapalloilijat Luokka:Vuonna 1912 syntyneet Luokka:Vuonna 1979 kuolleet
Friederich Franzl

Friederich Franzl (6. maaliskuuta 1905 – 29. elokuuta 1989) oli itävaltalainen jalkapallomaalivahti. Franzl edusti urallaan SK Admira Wieniä 1923–1931 ja Wiener Sport-Clubia 1931–1937. Hän voitti ensimmäisen kanssa kahdesti Itävallan Bundesliigan kausilla 1926–1927 ja 1927–1928 sekä Itävallan cupin kaudella 1927–1928. Hän pelasi urallaan yhteensä 323 liigaottelua. Franzl liittyi Itävallan A-maajoukkueeseen lokakuussa 1926 ja pelasi joukkueessa 15 ottelussa. Hän kuului joukkueen kokoonpanoon vuoden 1934 maailmanmestaruuskilpailuissa. == Lähteet == Luokka:Itävaltalaiset jalkapallomaalivahdit Luokka:Vuonna 1905 syntyneet Luokka:Vuonna 1989 kuolleet
Franz Cisar

Franz Cisar (28. marraskuuta 1908 – 10. elokuuta 1943) oli itävaltalainen jalkapalloilija, pelipaikaltaan puolustaja. Cisar voitti urallaan Itävallan cupin kaudella 1930–1931 Wiener AC:n kanssa, jota hän edusti kahteen otteeseen ensin vuosina 1930–1935 ja myöhemmin 1938–1940. Hän edusti urallaan myös muun muassa Austriaa ja MS Brnoa. Hän pelasi urallaan 190 liigaottelua ja teki niissä 62 maalia. Cisar liittyi Itävallan A-maajoukkueeseen lokakuussa 1933 ja pelasi joukkueessa yhdeksän ottelua, joissa hän teki yhden maalin. Hän pelasi vuoden 1934 maailmanmestaruuskilpailuissa neljässä ottelussa. == Lähteet == Luokka:Itävaltalaiset jalkapalloilijat Luokka:Vuonna 1908 syntyneet Luokka:Vuonna 1943 kuolleet
Anton Janda

Anton Janda (1. toukokuuta 1904 – 26. syyskuuta 1985) oli itävaltalainen jalkapalloilija, pelipaikaltaan puolustaja. Janda edusti urallaan merkittävimpänä SK Admira Wieniä, jonka kanssa hän voitti neljästi Itävallan Bundesliigan kausina 1926–1927, 1927–1928, 1931–1932 ja 1933–1934 sekä Itävallan cupin kolmesti kausina 1927–1928, 1931–1932 ja 1933–1934. Hän pelasi urallaan yhteensä 298 liigaottelua ja teki niissä kaksi maalia. Janda liittyi Itävallan A-maajoukkueeseen huhtikuussa 1928 ja pelasi joukkueelle kymmenen ottelua. Hän kuului joukkueen kokoonpanoon vuoden 1934 maailmanmestaruuskilpailuissa. == Lähteet == Luokka:Itävaltalaiset jalkapalloilijat Luokka:Vuonna 1904 syntyneet Luokka:Vuonna 1985 kuolleet
Nystykrokotiilisimppu

Nystykrokotiilisimppu (Papilloculiceps longiceps) on lättäsimppuihin kuuluva kalalaji. Lajia tavataan trooppisesta Intian valtamerestä. == Koko ja ulkonäkö == Nystykrokotiilisimppu kasvaa useimmiten noin 50 cm, ja suurimmillaan noin 70 cm pitkäksi. Ruumiinrakenteeltaan laji on litteä, pitkänomainen ja pitkänkuonoinen. Silmien yläpintaa suojaavat nystyiset ihopoimut. Selkäeviä on kaksi. Kala on ruskean- tai vihreänkirjava ja evissä on laikkuja, jotka voivat yhdistyä juoviksi. == Levinneisyys ja elintavat == Nystykrokotiilisimppua tavataan Punaiseltamereltä ja Arabianmereltä Etelä-Afrikkaan ja Madagaskarille. Laji liikkuu yksittäin matalilla ja kivikkoisilla koralliriutoilla sekä hiekkapohjaisilla meriheiniä kasvavilla alueilla Sen ravintoa ovat kalat ja äyriäiset. Nystykrokotiilisimppua kalastetaan ravinnoksi. == Lähteet == Luokka:Ahvenkalat
Jyväskylän kristillinen opisto

Jyväskylän kristillinen opisto (lyh. JKO) on Jyväskylässä toimiva kansanopisto, sisä- ja aikuisoppilaitos. Kansanopiston toimintaan kuuluu koulutustoiminan lisäksi tila-, majoitus-, kokous- ja juhlapalvelujen tarjoaminen. Jyvsäkylän kristillisen opisto sijaitsee Jyväskylän keskustan tuntumassa. Jyväskylän kristillinen opisto on perustettu vuonna 1942. Opisto on Keski-Suomen maakunnan herännäisyyden vaalija. Jyväskylän kristillinen opisto on erityisesti suuntautunut ammatilliseen koulutukseen sekä suntion ja lapsi- ja perhetyön tutkintoihin. == Lähteet == Luokka:Suomen kristilliset kansanopistot Luokka:Jyväskylän oppilaitokset Luokka:Herännäisyys Luokka:Kuokkala (Jyväskylä)